ที่ประชุมสุดยอดอาเซียน ครั้งที่ 35 ที่อิมแพค เมืองทองธานี ตรวจเข้มการเดินทางเข้า-ออก เพื่อความปลอดภัย
ที่ประชุมสุดยอดอาเซียน ครั้งที่ 35 ที่อิมแพค เมืองทองธานี ตรวจเข้มการเดินทางเข้า-ออก เพื่อความปลอดภัยการประชุมสุดยอดอาเซียนและการประชุมที่เกี่ยวข้อง ครั้งที่ 35 วันนี้ 2 พฤศจิกายน 2562 จะมีการประชุมหลายเวที ที่อิมแพค เมืองทองธานี เริ่มต้นด้วยการประชุม ASEAN Business and Investment Summit (ABIS) ซึ่งเป็นการประชุมว่าด้วยความร่วมมือทางธุรกิจและการแสวงหาลู่ทางการค้าการลงทุน จากนั้นเป็นการประชุมคณะมนตรีประชาคมการเมืองและความมั่นคงอาเซียน ครั้งที่ 20 การประชุมคณะมนตรีประสานงานอาเซียน ครั้งที่ 24 และพิธีลงนามสนธิสัญญามิตรภาพและความร่วมมือเอเชียตะวันออกเฉียงใต้ ก่อนที่จะประชุมสุดยอดอาเซียนครั้งที่ 35 แบบเต็มคณะ สำหรับบรรยากาศโดยรอบสถานที่การประชุม มีการตรวจตราอย่างเข้มงวด ทั้งยานพาหนะและบุคคลที่จะเข้าออก ซึ่งต้องมีการลงทะเบียนแสดงตัวตน และต้องผ่านเครื่องแสกนตามจุดต่างๆ มาตลอดเส้นทางเพื่อความปลอดภัย นอกจากนี้ยังได้จัดเตรียมอาคาร ชาเลนเจอร์ 3 รองรับสื่อมวลชนทั้งไทยและต่างประเทศที่เข้าร่วมทำข่าวการประชุมครั้งนี้ โดยมีรถ Shuttle Bus คอยรับ-ส่ง ผู้ที่เกี่ยวข้อง ส่วนประชาชนสามารถใช้เส้นทางสำรองที่เจ้าหน้าที่จัดไว้ให้ในการเดินทาง เพื่อความสะดวกขณะที่ภายในศูนย์สื่อมวลชนมีการจัดนิทรรศการโซนกรีนคาเฟ่ และจัดแสดงสินค้าพื้นเมืองของไทย และสินค้าที่ผลิตจากวัสดุเหลือใช้ เพื่อการลดโลกร้อน ตามที่ประเทศไทย ในฐานะเจ้าภาพการประชุมได้รณรงค์และใมห้ความสำคัญในการลดขยะ รวมถึงมีการจัดเตรียมอาหารไทยและอาหารนานาชาติ ไว้รองรับสื่อมวลชนด้วย